་དང༌། དྲོད་ཐོབ་ནས་སྤྱོད་པ་སྤྱད་པའི་སྐབས་
སོ། །དང་པོ་ནི། སྔར་བཤད་པའི་གཏོར་མའི་རྒྱུ་ལྟ་བུའི་ཚོགས་རྫས་སྣ་ཚོགས་པ་མ་ད་ན་དང་བཅས་པ་འདུ་བྱས་ལ། རྒྱུ་ལྟ་བུའི་ཚོགས་རྫས་སྣ་ཚོགས་པ་མ་ད་ན་དང་བཅས་པ་འདུ་བྱས་ལ། ལག་པ་གཡོན་དུ་འབྲུ་ཚོམ་
དབུས་དང་མཐར་ལྔ་བཀོད་ལ། ལག་པ་བསངས་སྦྱངས། སྟོང་པའི་ངང་ལས་ལག་མཐིལ་པདྨ་འདབ་མ་ལྔ་པའི་ལྟེ་
བར་ཨོཾ་བཾ་མདུན་ནས་གཡོན་སྐོར་དུ། ཧཾ་ཡཽ། ཧྲཱི་མཽ། ཏྲིཾ་ཤྲཱི། ཧུཾ་ཧཱུཾ། ཕཊ་ཕཊ། ཅེས་དང་། མཐེ་བོང་ལ་སོགས་པ་ལྔ་
དང༌། སེན་མོ་རྣམས་ལ་རིམ་པ་བཞིན། ཨོཾ་ཧ། ན་མ་ཧི། སྭཱ་ཧཱ་ཧུ། བཽ་ཥཊ་ཧེ། ཧུཾ་ཧཱུྃ་ཧོཿ ཕཊ་ཧཾ། རྣམས་
གོ་ཆའི་དཔའ་བོ་དང་དཔའ་མོའི་རང་བཞིན་བོལ་དུ་ལྷ་ལྔའི་དཀྱིལ་འཁོར་སོར་མོ་མེ་ལོང་གི་
169

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
གཟུགས་བརྙན་ལྟར་གསལ་བའི་ཁམས་ལྔ་ལྷ་མོ་ལྔར་གསལ་བར་གྱུར། ཨོཾ་བཛྲ་པུཥྤ་པྲ་ཏཱིཙྪ་སྭཱ་
ཧཱ། སོགས་ཉེར་སྤྱོད་ལྔས་མཆོད། རྐང་བརྒྱད་གཉིས་དང་ཡི་གེ་གསུམ་བརྗོད། སྔར་གྱི་སྔགས་ཀྱིས་ཤ་ཟན་དང་ནང་མཆོད་ཐིགས་གཏོར་གྱིས་
མཆོད། ཧཱུྃ་ཨཱཿༀ། ལག་པའི་ལྷ་རྣམས་རང་ལ་ཐིམ་པར་གྱུར་པར་དམིགས། ཚོགས་རྫས་རྣམས་ནང་མཆོད་ལྟར་བྱིན་
གྱིས་བརླབས། ཚོགས་མགྲོན་སྤྱན་དྲང་བ་ནི། ཧཱུྃ། ཆོས་ཀྱི་དབྱིངས་ཀྱི་ཕོ་བྲང་ནས། །བཅོམ་ལྡན་བདེ་
གཤེགས་རྡོ་རྗེ་འཆང༌། །དུར་ཁྲོད་ཆེན་པོའི་གནས་བརྒྱད་ནས། །སྤྲུལ་པ་བརྒྱད་འགྱེད་ཏིལླི་
པ། །པུཥྤ་ཧ་རིའི་དགོན་པ་ནས། །དཔལ་ལྡན་གྲུབ་ཆེན་ནཱ་རོ་པ། །གྲོ་བོ་ལུང་གི་གནས་མཆོག་
ནས། །རྗེ་བཙུན་ཆེན་པོ་ལྷོ་བྲག་པ། །མཐོན་མཐིང་རྒྱལ་མོའི་ཟུར་ཕུད་ནས། །རྣལ་འབྱོར་
དབང་ཕྱུག་མི་ལའི་ཞབས། །དྭགས་ལྷ་སྒམ་པོའི་དགོན་པ་ནས། །མཉམ་མེད་དམ་པ་རིན་པོ་
ཆེ། །ཀུན་ཏུ་བཟང་པོའི་ནགས་ཁྲོད་ནས། །འགྲོ་བའི་མགོན་པོ་རྡོ་རྗེ་རྒྱལ། །འབྲི་གུང་དཔལ་
གྱི་ཕོ་བྲང་ནས། །རྒྱལ་པའི་དབང་པོ་རཏྣ་ཤྲཱི། །དག་པ་ཕྱོགས་བཅུའི་ཞིང་ཁམས་ནས། །རྩ་
བརྒྱུད་བླ་མ་དམ་པའི་ཚོགས། །འོག་མིན་ཆོས་དབྱིངས་ཕོ་བྲང་ནས། །བཅོམ་ལྡན་འཁོར་ལོ་
170

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
9
བདེ་བའི་མཆོག །ཉི་ཤུ་རྩྭ་བཞིའི་གནས་མཆོག་ནས། །མ་བཞིན་བརྩེ་བའི་མཁའ་འགྲོ་
དང༌། །ཕྲིན་ལས་རྣམ་བཞིའི་དཀྱིལ་འཁོར་ནས། །བར་ཆད་སེལ་བའི་ཆོས་སྐྱོང་རྣམས། །མོས་
གུས་གདུང་བས་སྤྱན་འདྲེན་ན། །སྔོན་གྱི་ཐུགས་དམ་དགོངས་མཛོད་ལ། །རང་བཞིན་དབྱིངས་
ནས་སྐུ་བཞེངས་ནས། །སྒྲུབ་པའི་གནས་མཆོག་དམ་པ་འདིར། །རྣལ་འབྱོར་གདུང་བས་སྤྱན་
འདྲེན་གཤེགས། །མཁའ་འགྲོའི་ཚོགས་བཅས་གཤེགས་ནས་ཀྱང༌། །སྟོང་ཉིད་སྙིང་རྗེ་དབྱེེར་
མེད་པའི། །སྒྲུབ་པ་པོ་ལ་དངོས་གྲུབ་ཞུ། །ས་གཞི་བཀྲ་ཤིས་མཛད་དུ་གསོལ། །ཞེས་དང༌། སླར་བྱིན་
གྱིས་བརླབ་པ་ནི། ཀྱེ། ཚོགས་ཁང་ཕོ་བྲང་གཞལ་ཡས་འདི། །ཨོ་རྒྱན་གནས་སུ་བྱིན་གྱིས་
།ཨ་རྒྱན་གནས
རློབས། །འདིར་ཚོགས་ཚོགས་མགྲོན་ཐམས་ཅད་ཀུན། །དཔའ་བོ་མཁའ་འགྲོར་བྱིན་གྱིས་
རློབས། །རིན་ཆེན་ལ་སོགས་སྣ་ཚོགས་སྣོད། །པདྨ་བྷཉྫར་བྱིན་གྱིས་རློབས། །བཅུད་ཀྱི་ཚོགས་
འཁོར་རྒྱ་ཆེན་འདི། །ཡེ་ཤེས་བདུད་རྩིར་བྱིན་གྱིས་རློབས། །འབྲས་རྒུན་བུ་རམ་བཅོས་པའི་
ཆང་། །ཤེས་རབ་མ་ད་ན་མཆོད་འདི། །དབང་བཞི་བདུད་རྩིར་བྱིན་གྱིས་རློབས། །སྤྱད་པས་
ཀྱེ། 171

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
དབང་བཞིའི་དོན་རྟོགས་ཤོག །བ་ལ་ཤ་ལྔ་འབྲས་ཁུར་དང༌། །ཐབས་ཆེན་མཾ་སའི་མཆོད་པ་
འདི། །རྟོག་མེད་བདུད་རྩིར་བྱིན་གྱིས་རློབས། །སྤྱད་པས་ཆོས་སྐུ་ཐོབ་པར་ཤོག །དབང་པོ་ལྔ་
དང་བཅས་པ་ཡི། །སྣ་ཚོགས་ཀེང་རུས་མཆོད་པ་འདི། །བདེ་སྟོང་བདུད་རྩིར་བྱིན་གྱིས་
རློབས། །སྤྱད་པས་ལོངས་སྐུ་ཐོབ་པར་ཤོག །བྱང་སེམས་རྐང་དང་ཁུ་བ་ཞག །ག་ཎ་རཀྟའི་
ལོངས་སྤྱོད་འདི། །གསལ་སྟོང་བདུད་རྩིར་བྱིན་གྱིས་རློབས། །སྤྱད་པས་སྤྲུལ་སྐུ་ཐོབ་པར་
ཤོག །ཞོ་ཤ་ལ་སོགས་དམ་ཚིག་རྫས། །པཉྩ་ཨ་མྲྀ་ཏ་མཆོད་འདི། །དམ་ཚིག་བདུད་རྩིར་བྱིན་
གྱིས་རློབས། །སྤྱད་པས་བསླབ་གསུམ་དོན་རྟོགས་ཤོག །བུ་རཾ་ལ་སོགས་མངར་གསུམ་
དང་། །དཀར་གསུམ་ཨཧཱུཾ་མཆོད་པ་འདི། །ཟག་མེད་བདུད་རྩིར་བྱིན་གྱིས་རློབས། །སྤྱད་པས་
སྐྱེ་མེད་དོན་རྟོགས་ཤོག །འདོད་ཡོན་ཕྱི་ནང་གསང་མཆོད་རྣམས། །རིགས་ལྔའི་བདུད་རྩིར་
བྱིན་གྱིས་རློབས། །སྤྱད་པས་འཁོར་དང་མྱང་འདས་ཀྱི། །ཡོན་ཏན་རིན་ཆེན་ཐོབ་གྱུར་
ཅིག །ཨོཾ་ཨཱཿཧཱུྃ། བརྗོད་པ་ཨོཾ་གྱི་འོད་ཟེར་གྱིས། །ཞེ་སྡང་ལས་གྱུར་ཚོགས་ཀྱི་རྫས། །དཀར་
172

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
9
ལ་མདངས་ཆགས་བདུད་རྩིར་གྱུར། །བདེ་ཆེན་སྐུ་རུ་འགྱུར་བའི་རྫས། །སྤྱད་པས་རིན་ཆེན་
ཆོས་སྐུ་ལ། །ཉམས་རྟོགས་དབྱེར་མེད་འབྲེལ་གྱུར་ཅིག །མནར་སེམས་ཞེ་སྡང་འཁྲུག་པ་
ཀུན། །བྱམས་པ་ཆེན་པོར་འགྱུར་བར་ཤོག །བརྗོད་པ་ཨཱཿཡི་འོད་ཟེར་གྱིས། །འདོད་ཆགས་
ལས་གྱུར་ཚོགས་ཀྱི་རྫས། །དམར་ལ་མདངས་ཆགས་བདུད་རྩིར་གྱུར། །འགག་མེད་གསུང་སྒྲ་
སྒྲོག་པའི་རྫས། །སྤྱད་པས་གསུང་དབྱངས་དྲུག་ཅུ་ཡིས། །གདུལ་བྱ་མ་ལུས་ཚིམ་གྱུར་
ཅིག །ཟག་བཅས་བདེ་བའི་ཉམས་མྱོང་ཀུན། །ཟག་མེད་བདེ་བར་འགྱུར་བར་ཤོག
ཧཱུྃ་གི་འོད་ཟེར་གྱིས། །གཏི་མུག་ལས་གྱུར་ཚོགས་ཀྱི་རྫས། །མཐིང་ལ་མདངས་ཆགས་བདུད་
རྩིར་གྱུར། །གཉིས་མེད་ཆོས་སྐུར་འགྱུར་བར་ཤོག །སྤྱད་པས་སེམས་རྒྱུན་ཡེ་ཤེས་ལྔ། །རྒྱུན་
ཆད་མེད་པར་འབྲེལ་གྱུར་ཅིག །རྨོངས་ཤིང་མ་རིག་གཏི་མུག་ཚོགས། །འོད་གསལ་ཆེན་པོར་
འགྱུར་བར་ཤོག །མཁྱེན་པའི་ཡེ་ཤེས་ལྔ་ལྡན་པའི། །རྟོག་བྲལ་བདུད་རྩིའི་ཚོགས་འཁོར་
འདི། །ལྔ་རྫོགས་བདུད་རྩི་ཡིན་པའི་ཕྱིར། །བདེ་གཤེགས་རྡོ་རྗེ་འཆང་ལ་སོགས། །དུས་
།བརྗོད་པ་
173

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
།སེམས་
གསུམ་བདེ་གཤེགས་དཔའ་བོ་དང༌། །ཕྱི་ནང་མཁའ་འགྲོས་བཞེས་སུ་གསོལ། །ཨ་ལ་ལ་ཏེ་
དགྱེས་པར་མཛོད། །རྣལ་འབྱོར་དབང་ཕྱུག་དཔའ་བོ་དང༌། །མཁའ་འགྲོའི་ཚོགས་དང་བཅས་
པ་ཡིས། །བདག་ཅག་འདིར་འདུས་ཐམས་ཅད་ཀྱི། །ལུས་ངག་ཡིད་གསུམ་ཐམས་ཅད་
དང༌། །ཕུང་པོ་ཁམས་དང་སྐྱེ་མཆེད་ལ། །བྱིན་གྱིས་བརླབ་པར་མཛད་དུ་གསོལ། །ལུས་སྤྲུལ་
སྐུ་སངས་རྒྱས་སུ་བྱིན་གྱིས་རློབས། །ངག་ལོངས་སྤྱོད་རྫོགས་སྐུར་བྱིན་གྱིས་རློབས། །སེམས་
གཉིས་མེད་ཆོས་སྐུར་བྱིན་གྱིས་རློབས། །སྐུ་གསུམ་མ་ཐོབ་བར་དུ་ཡང༌། །ཕྱི་ནང་བར་ཆད་མི་
འབྱུང་ཞིང༌། །བྱིན་གྱིས་བརླབ་པར་མཛད་དུ་གསོལ། །རྩེ་གཅིག་གསོལ་བ་བཏབ་པ་
ཡིས། །ཕྱི་ཡི་བར་ཆད་ཕྱི་རུ་སོལ། །ནང་གི་བར་ཆད་ནང་དུ་སོལ། །མཆོག་ཐུན་དངོས་གྲུབ་
བསྩལ་དུ་གསོལ། །ཞེས་བརྗོད་ཅིང་། ཚོགས་ཕུད་འབུལ་ཞིང་ནང་མཆོད་བྲན། ལས་ཀྱི་རྡོ་རྗེས་གཡས་མ་ད་ནའི་སྣོད་ཐོགས། གཡོན་བ་
དན་གསུམ་པའི་རྒྱ་བསྟན་ལ། མཐོང་བའི་ཆོས་ནི་དག་པ་ལ། །མེད་དོ་སྙམ་པའི་རྟོག་པ་ཐོང་། །བྲམ་ཟེ་ཁྱི་
དང་གདོལ་པ་ཕག །ལྷན་ཅིག་གཅིག་པ་ཉིད་དུ་གསོལ། །ཞེས་སློབ་དཔོན་ལ་དྲངས། སློབ་དཔོན་གྱིས་ཀྱང་གཡོན་
174

例
9
ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
པས་རྒྱ་དེ་ཉིད་དང་གཡས་པས་བླངས་ལ། བདེ་གཤེགས་ཆོས་ལ་རིན་ཐང་མེད། །འདོད་ཆགས་དྲི་མ་དང་
བྲལ་ཞིང༌། །གཟུང་དང་འཛིན་པ་རྣམ་སྤངས་པ། །དེ་ཉིད་ལ་ནི་གུས་པས་འདུད། །ཅེས་དང་། རྡོ་རྗེའི་
གླུ་ནི། བདེ་ཆེན་བདེ་བའི་གར་གྱིས་རོལ། །རྣལ་འབྱོར་མ་མཆོག་པདྨའི་བདེ། །ཨ་ལ་ལ་ལ་ལ་ལ་
ཧོཿ །དགྱེས་པ་རྣམས་ཀྱི་བདེ་བའི་མཆོག །རྣལ་འབྱོར་མ་ཚོགས་མཆོད་པར་མཛོད། །ཨ་ཨཱི་ཨཱ་
ཨཱ་ར་ལི་ཧོ༔ །རབ་དགྱེས་མགོན་པོ་དགྱེས་བཞུགས་མཛོད། །མཁའ་འགྲོ་དྲ་བའི་བདེ་བ་
གསོལ། །དགྱེས་པའི་བདེ་བ་གསོལ་བར་མཛོད། །ཞི་བའི་གར་གྱིས་གར་མཛད་པ། །བདག་
ལ་བདེ་ཆེན་བདེ་བར་སྩོལ། །ཐར་པའི་མཚན་ཉིད་ལྡན་པ་ཁྱོད། །ཨ་ལ་ལ་ལ་ལ་ལ་ཧོ༔ །བདེ་
བ་སྤངས་པས་གྲོལ་མི་འགྱུར། །བདེ་མེད་སྡུག་བསྔལ་གྱིས་མི་གྲོལ། །བདེ་དེ་ཆུ་སྐྱེས་དབུས་ན་
གནས། །ཆགས་པའི་དངོས་པོར་ཁྱོད་མ་གྱུར། །བདེ་བ་ཆེ་ཡིས་གྲོལ་བར་མཛོད། །པདྨ་རྒྱས་
པའི་རོ་ཉིད་ཀྱིས། །བུང་བ་ལྟ་བུར་ཚིམ་པར་མཛོད། །ཅེས་བརྗོད་ཅིང་། བདེ་བ་ཕུན་ཚོགས་ཡང་དག་
ལྡན། །ནད་མེད་དགེ་བའི་སེམས་དང་ནི། །འདོད་དང་ཐར་སོགས་ཡང་དག་ཐོབ། །ཕུན་སུམ་
175

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ཚོགས་པ་འགྲུབ་གྱུར་ཅིག །ཅེས་སྨོན་ལམ་བཏབ། དེ་ནས་བག་དང་བཅས་པས་ཟས་ཀྱི་རྣལ་འབྱོར་ལྟར་ལོངས་སྤྱད། ལྷག་མ་
བསྡུས་པས་སློབ་དཔོན་གྱིས་མཐེབ་མཛུབ་རྩེ་སྤྲད། ལྷག་མ་བརྐྱངས་པ་ཁའི་ཐད་དུ་ཁྱེར་བའི་དབུས་ནས་ཆང་གི་ཁ་ཕྲུ་བཏབ་ལ། རོལ་མོ་དང་བཅས་
པས། ཨོཾ་ཁ་ཁ་ཁཱ་ཧི་ཁཱ་ཧི་ཨུཙྪིཥྚ་བ་ལིཾ་ཨུཙྪིཥྚ་བྷཀྵེ་བྷྱཿསྭཱ་ཧཱ། ཞེས་འབྱུང་པོ་འཆོལ་བ་རྣམས་ལ་སྦྱིན་ནོ། །གཉིས་པ་
ནི། བསྐྱེད་རྫོགས་ཀྱི་དྲོད་ཐོབ་ནས། ཁ་ཊཱཾ་ག་བདེ་བ་ཆེན་པོ་ཞལ་ཕྱག་གི་རྣམ་པ་སྤངས་པའི་ལྷའི་སྐུ་དང༌། ཌཱ་མ་རུ་ཤེས་རབ་སྟོང་པ་ཉིད་ཀྱི་སྒྲ་སྒྲོག་
པ། ཐོད་པ་དེ་ཉིད་འདུས་པའི་བདེ་བ་སྐྱོང་བ། ཚངས་སྐུད་རྣམ་པར་མི་རྟོག་པ་འཆང་ཞིང༌། ཉིན་མོ་སྣང་བ་ཐབས་བཅོམ་ལྡན་འདས་རྡོ་རྗེ་ཅན་
ཏེ། མཚན་མོ་ནི་ཤེས་རབ་སྟོང་པ་ཉིད་རྣལ་འབྱོར་མར་རྟོགས་པར་བྱ་ཞིང་། ཐབས་ཤེས་གཉིས་སུ་མེད་པའི་ཡེ་ཤེས་ཀྱི་དོན་དྲན་པའི་ངང་ནས་སྤྱོད་
ལམ་བླང་དོར་དང་བྲལ་བས་རང་གཞན་གྱི་དོན་འབད་མེད་དུ་བསྒྲུབ་པར་བྱ་ཞིང་། དེ་ཡང་འཇིགས་པ་ཐམས་ཅད་སྤངས་ཤིང་ཉན་རང་གི་ལྟ་སྤྱོད་
ལས་ལྡོག་པས་སེང་གེ་ལྟར་གང་ལ་ཡང་བག་ཚ་བ་སྤངས་ལ་བརྟུལ་ཞུགས་མཆོག་གི་སྤྱོད་པ་ལ་གཞོལ་བར་བྱའོ། །དེ་ལྟར་བྱས་པས་མྱང་འདས་ཆོས་
ཀྱི་སྐུ་ལས་གཟུགས་སྐུ་དཔའ་བོ་རྣམས་འབྱུང་ཞིང་། ཡིད་དག་པ་ཧེ་རུ་ཀ་ཉིད། དེའི་ཡུལ་ཆོས་ཕག་མོའི་གཟུགས་སུ་ཤར་བ་ཡན་ལག་བདུན་ལྡན་
དཔལ་ཧེ་རུ་ཀ་རྡོ་རྗེ་འཆང་མངོན་དུ་བྱེད་ལ། གལ་ཏེ་ཚེ་འདིར་མཆོག་མ་གྲུབ་ཀྱང་འཆི་འཕོའི་ཚེ་དཔའ་བོ་དང་རྣལ་འབྱོར་མ་རྣམས་ཀྱིས་མཁའ་སྤྱོད་དུ་
འཁྲིད་པར་གདོན་མི་ཟའོ། །འོན་ཀྱང་རྡོ་རྗེ་ཐེག་པའི་སྐལ་པ་དང་ལྡན་ཞིང་བརྩོན་པ་ཕུལ་དུ་བྱུང་བའི་གང་ཟག་ཤིན་ཏུ་དཀོན་པ་ཉིད་དུ་ཟད་
176

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
9
དོ། །སྨྲས་པ། གསང་ཆེན་རྡོ་རྗེ་ཐེག་པའི་ལམ་ཟབ་དཔྱིད། །འཁོར་ལོ་སྡོམ་པའི་ལམ་སྲོལ་མ་
ཉམས་པ། །རྣལ་འབྱོར་མ་ཚོགས་ཡབ་གྱུར་དྲིལ་ཞབས་ཀྱི། །རིང་ལུགས་གསལ་པོ་བཤད་འདི་
ཁོ་བོས་བྱས། །འགའ་ཞིག་ལཱུ་ནག་དྲིལ་གསུམ་དགོངས་པའི་དཔྱིད། བསྐྱེད་རྫོགས་རྣམ་པར་
དབྱེ་བ་མ་རྟོགས་པར། །འཇོལ་ཉོག་ཚམ་ཚོམ་བསྐྱེད་རྫོགས་གཞུང་ལུགས་འགའ། །ཁོ་བོས་
མཐོང་ཡང་དེ་དང་འདི་མི་མཉམ། །དེ་ལྟར་དཔལ་འཁོར་ལོ་སྡོམ་པ་ལྷ་དྲུག་ཅུ་རྩ་གཉིས་ཀྱི་ལུས་དཀྱིལ་མདོར་བསྡུས་པ་དྲིལ་བུ་
ཞབས་ཀྱི་ཞལ་ལུང་ཞེས་བྱ་བ་འདིའང་རང་ཉིད་ཉམས་སུ་བླང་བ་དང༌། བློ་དམན་རྣམས་འཇུག་པ་བདེ་བའི་སླད་དུ། གྲུབ་ཆེན་དྲིལ་བུ་ཞབས་ཀྱིས་
མཛད་པའི་དྲིལ་བུ་གཞུང་གསུམ་དུ་གྲགས་པའི་ཡ་གྱལ་སྒྲུབ་ཐབས་ལོ་ཙཱ་བ་མལ་ཇོ་བློ་གྲོས་གྲགས་ཀྱིས་བསྒྱུར་པ་ཉིད་གཞིར་བྱས་ཤིང༌། རྗེ་ཞྭ་དམར་
བ་བཞི་པས་མཛད་པའི་ལུས་དཀྱིལ་སོགས་བོད་ཀྱི་ཁུངས་ཐུབ་རྣམས་ཀྱིས་ཀྱང་མཐའ་བཅད་དེ། སླར་འཛིན་བདེ་བའི་སླད་དུ་ཆོ་གའི་ཡན་ལག་རྣམས་
རྗེ་བཙུན་སྣ་ཚོགས་རང་གྲོལ་གྱིས་མཛད་པའི་ལྷ་ལྔའི་དཀྱིལ་ཆོག་གི་ཚིག་ཆ་ཉིད་ཀྱིས་ཁ་བསྐངས་ནས། གཟུ་བོར་གནས་པའི་བློས་བཀོད་པ་འདིའང་
ལམ་འདི་ཉིད་ལ་གོམས་པའི་རྣལ་འབྱོར་པ་རྡོ་རྗེ་འཛིན་པ་རིག་འཛིན་ཆོས་ཀྱི་གྲགས་པ་ཕྲིན་ལས་རྣམ་པར་རྒྱལ་བའི་སྡེ་ཞེས་འབོད་པ་དག་གིས། ཤིང་
གླང་ཐ་སྐར་ཅན་གྱི་དཀར་ཕྱོགས་ཀྱི་བཟང་པོ་གསུམ་པའི་ཚེས་ལ་ཆུ་ཀླུང་ནཱ་གརྫུ་ནའི་སྒྲ་འབྱིན་པའི་ངོགས་གཞུ་སྤྲོ་ལུང་གི་ཀུན་དགའ་ར་བར་སྦྱར་
177

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
བའོ།། །།མངྒལཾ༎
178